У Вікіпедыі ёсць артыкулы пра іншых асоб з прозвішчам Бондарава.
**Ганна Рыгораўна Бондарава** (нар. 10 чэрвеня 1980, Мінск) — беларуская і французская мадэль, актрыса

, спявачка, музыкант і пісьменніца.

Біяграфія
---------

Нарадзілася 10 чэрвеня 1980 года ў Мінску ў сям’і інжынераў. Атрымала сярэднюю адукацыю ў школе-гімназіі з паглыбленым вывучэннем англійскай мовы, а таксама скончыла музычную школу па класе фартэпіяна.

У 1996 годзе на конкурсе «Супермадэль Беларусі» Ганна атрымала тытул «Міс фота», пасля чаго ёй прапанавалі падпісаць кантракт з французскім мадэльным агенцтвам. У Францыі яна зрабіла паспяховую мадэльную кар’еру, працавала ў дамах моды Christian Dior, Chane, Kenzo, Carven, Louis Vuitton, Céline, Cacharel, Issey Miyake, Yves Saint Laurent, Salvatore Ferragamo. Як мадэль з’яўлялася ў часопісах Elle, Vogue, Marie Claire, Cosmopolitan, Madame Figaro; была тварам брэнда Marks & Spencer; удзельнічала ў рэкламныхкампаніях Lancaster, Nina Ricci, Pierre Balmain, Kanebo.

У 2009 годзе Ганна стала тварам рэкламнай кампаніі МТС.

У 2002 годзе скончыла Парыжскую кансерваторыю па класе фартэпіяна, затым — Парыжскую акцёрскую школу (клас Раберта Кардзье[fr]).

У Лос-Анджэлесе знялася ў рэкламнай кампаніі «Police» разам з Джорджам Клуні.

У 2005 годзе дэбютавалана вялікім экране ў фільме «Райскі бункер» у пары з легендай французскага кінематографа Жан-П’ерам Каселем. У 2006 годзе актрыса сыграла адну з роляў у кінакамедыі «Герой сям’і» французскага рэжысёра Цьеры Кліфа.

Ганна — член саюза кампазітараў Францыі (SACEM). У 2005 годзе лірычная балада Ганны Бондаравай «Свяшчэнная зорка» на рускай мове была ўключана ў зборнік «Лепшы рускі рок у Парыжы». Мастак Сяргей Міхайлавіч Чэпік намаляваў для дыска графічны партрэт Ганны.

У 2005 годзе Ганна з’явілася на вокладцы юбілейнага выдання часопіса «Русская мысль» (Вялікабрытанія) — адзінага нумара, выпушчанага на французскай мове спецыяльна да 125-годдзя.

У 2010 годзе сыграла ў фільме «Брэсцкая крэпасць». Таксама ў 2010 годзе сыграла галоўную ролю ў фільме Касіюса Маціяса «Гэта шчаслівая выпадковасць». У 2011 годзе Ганна знялася ў дэбютнай карціне ірландскага рэжысёра Аляксандры Мак-Гінес «Лотафагі».

У 2012 годзе сыграла галоўную жаночую ролю ў серыяле «Скрасці Бельмандо».

У 2019 годзе Ганна апублікавала свой першы раман «Месяцавы каўчэг». Урывак з кнігі раней быў надрукаваны ў літаратурным альманаху «Из Парижа. Русские страницы». Неўзабаве выйшла другая, аўтабіяграфічная, кніга «Майкінг-оф: Праўдзівыя хронікі»

Фільмаграфія
------------

* 2005 — Райскі бункер[fr] — Марына
* 2006 — Герой сям’і[fr] — Таццяна
* 2010 — Брэсцкая крэпасць — Галіна
* 2010 — Гэта шчаслівая выпадковасць — Лена
* 2011 — Лотафагі[en] — Лоці
* 2012 — Скрасці Бельмандо[ru] — Яна
* 2013 — Тапограф — жанчына

Бібліяграфія
------------

* «Месяцавы каўчэг» (2019)
* «Майкінг-оф: Праўдзівыя хронікі» (2019)
* «Супермадэль назаўжды» (2019)
* «Фрыстайл 4Love» (2019)

Дыскаграфія
-----------

### Міні-альбомы

* Fearless (2019)

### Сінглы

* Blue Jet (2018)
* Célestine (2018)
* The Game (2018)
* Hold on to the Stars (2018)
* L'étoile sacrée (2018)
* Kiss Your Smile (2018)
* Melody of Rain (2018)
* Hair Clip (2018)
* Foreign Affair (2018)
* Kaleidoscope (2019)
* The City (2019)
* Wings of Love (2019)
* Mercy (2019)
* L’aube éternelle (2019)
* Astro Pure (2019)
* Nuits blanches (2019)
* Joy (2019)
* Angel Fever (2019)
* Only Jesus (2019)

Зноскі
------

1. ↑  *Татьяна Шахнович*. Анна Бондарева: «Перед съемками с Джорджем Клуни для меня провели мастер-класс по общению со звездой» **(нявызн.)**.  Камсамольская праўда (8 кастрычніка 2009).
2. ↑  Минск и Лондон связала красота **(нявызн.)**.  Агульнанацыянальнае тэлебачанне (16 ліпеня 2011).
3. ↑  Анна Бондарева-актриса в рекламе МТС
4. ↑  *Rebecca Camber, Barbara Davies*. Married Reading University fine art professor, 55, LOSES his four-year fight to save his job after tryst with a student half his age - as it's revealed wife he cheated on is a model, 37, who starred in luxury sunglasses advert with George Clooney **(нявызн.)**.  Daily Mail (22 чэрвеня 2018).
5. ↑  *Jon Rogers*. Professor loses fight for job after ‘cheating with student on model wife who starred in advert with George Clooney’ **(нявызн.)**.  The Sun (23 чэрвеня 2018).
6. ↑  Meilleur Rock Russe A Paris
7. ↑  *Юлия Гордиенко*. Актриса Анна Бондарева: Минск с его количеством девушек на каблуках напоминает курортный городок **(нявызн.)**(недаступная спасылка).  TUT.BY (10 лістапада 2012). Архівавана з першакрыніцы 16 кастрычніка 2019. Праверана 16 кастрычніка 2019.

Спасылкі
--------

* Ганна Бондарава на сайце Fashion Model Directorybeen
* Ганна Бондарава на сайце «*Internet Movie Database*» (англ.)
* annabondareva.com/ — афіцыйны сайт
* Ганна Бондарава ў сацыяльнай сетцы «Instagram»

|  |  |
| --- | --- |
| ⚙️   У сацыяльных сетках | У Кантакце · Facebook |
| Фота, відэа і аўдыё | Apple Music · Deezer · Google Play Music · Instagram · Spotify · YouTube |
| Тэматычныя сайты | Discogs · Internet Movie Database |